**Lakossági Felhívás**

Tisztelt Zalaszentgrótiak!

Magyarországon a közigazgatás eddig nem rendelkezett egységes közhiteles, az ország valamennyi címét lefedő cím-adatbázissal. A központi címregiszter (továbbiakban: KCR) létrehozásának célja, hogy a jelenleg különböző nyilvántartásokban szereplő címadatok megegyezzenek. A központi címregiszterről és címkezelésről szóló 345/2014. (XII.23.) Kormány rendelet részletesen meghatározza azon ingatlanok körét, amelyeknek címmel kell rendelkezniük, másrészt meghatározza a címképzés folyamatát.

Zalaszentgrót Város közigazgatási területén belül a jelenleg földrajzi név nélküli zártkerti közterületeket ahol helyrajzi számra lakcímmel bejelentkezett ingatlanok találhatóak, közterület névvel szükséges ellátni.

Zalaszentgrót Város Önkormányzata Képviselő-testületének a közterületek elnevezéséről és a házszámozásról szóló 14/2013. (IV.26.) önkormányzati rendelete 6. § (2) bekezdés e) pontja értelmében a közterületnév megállapítását vagy megváltoztatását kezdeményezhetik a Zalaszentgrót Város közigazgatási területén bejelentett lakcímmel rendelkező állampolgárok is. A Képviselő-testület a közterület elnevezések során a lakosok akaratát is figyelembe kívánja venni.

A Zalaszentgrót Város Honlapján ([www.zalaszentgrot.hu](http://www.zalaszentgrot.hu)) és a Zalaszentgróti Közös Önkormányzati Hivatal Műszaki Osztályán a hivatali ügyfélfogadási időben megtekinthető térképszelvények ismeretében a hiányzó zártkerti közterület elnevezésekre írásbeli javaslataikat legkésőbb 2015. november 16-ig tehetik meg.

Zalaszentgrót, 2015. november 4.

Baracskai József sk.

polgármester